Diari Oficial de la Generalitat Valenciana


Sumari del DOGV 4286, del 05-07-2002 (2002/7296)

ACORD de 23 de maig de 2002, de la Comissió Territorial d'Urbanisme d'Alacant, relatiu al projecte d'expropiació per taxació conjunta en l'àmbit del pla especial de delimitació de terrenys en la partida l'Espartal del terme municipal de Xixona.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4286

Data del DOGV
:   05-07-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/7296


Data del document
:   23-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xixona
    * expropiació

ACORD de 23 de maig de 2002, de la Comissió Territorial d'Urbanisme d'Alacant, relatiu al projecte d'expropiació per taxació conjunta en l'àmbit del pla especial de delimitació de terrenys en la partida l'Espartal del terme municipal de Xixona. [2002/7296]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
La Conselleria d'Innovació i Competitivitat remet l'expedient de referència tramitat pel procediment de taxació conjunta previst en els articles 36 i 38 de la Llei 6/1998, de 13 d'abril, sobre Règim del Sòl i Valoracions i regulat en l'article 202 del Reglament de Gestió Urbanística, a l'efecte de la seua aprovació per la Comissió Territorial d'Urbanisme.
  
Segon
  
Constituïx l'objecte de l'expedient l'expropiació dels béns i drets dels propietaris afectats pel projecte d'expropiació d'una àrea de sòl no urbanitzable per a la constitució de patrimoni públic de sòl, destinada a la promoció de sòl industrial en el polígon industrial l'Espartal, compresos en el terme municipal de Xixona i situats al nord de la carretera de Xixona a Busot, AV-1821, al sud del camí denominat de la Gorgoneta i a l'oest de la fàbrica de Picó, amb una superfície total afectada, de 199.025 m².
  
L'ordenació urbanística dels terrenys es troba en el pla general vigent aprovat definitivament a l'abril de 1986 i l'àrea afectada pel pla especial està classificada com a sòl no urbanitzable, i pel pla especial per a la Delimitació de Reserva de Terrenys per a la Constitució de Patrimoni Públic de Sòl Industrial aprovat definitivament per la Comissió Territorial d'Urbanisme el 12 de juny de 2001, en el que es classifica el sòl com no urbanitzable, i es preveu la seua obtenció mitjançant l'expropiació.
  
Tercer
  
El procediment expropiatori, en el marc del conveni de col·laboració subscrit l'11 de gener de 2001 entre la Generalitat Valenciana i l'Ajuntament de Xixona, serà realitzat per la Conselleria d'Innovació i Competitivitat (anteriorment Indústria i Comerç), a través de l'empresa Seguredad y Promoción Industrial Valenciana, SA. (SEPIVA), en qualitat de beneficiari de l'expropiació, i d'acord amb l'habilitació realitzada per l'art. 3 de la Llei 12/1994, de 28 de desembre, de la Generalitat Valenciana.
  
Quart
  
De la documentació incorporada a l'expedient administratiu tramés es desprén que ha sigut sotmés a la següent tramitació:
  
1. Resolució de 20 de setembre de 2001, del conseller d'Indústria i Comerç, sobre iniciació de procediment expropiatori per taxació conjunta.
  
2. Exposició pública per termini d'un mes mitjançant anuncis inserits en el Diari Oficial de la Generalitat Valenciana núm. 4.125, de 12 de novembre de 2001; en el Butlletí Oficial de la Província núm. 246, de 26 d'octubre de 2001, i en el periòdic La Verdad de 26 d'octubre de 2001.
  
3. Notificació individualitzada de la Resolució de 20 de setembre de 2001, de les taxacions als titulars de béns i drets afectats, mitjançant trasllat literal del corresponent full d'apreciació i de la proposta de fixació dels criteris de valoració a fi de formular al·legacions en el termini d'un mes.
  
4. Durant el període hàbil per a això s'ha presentat, en data 13 de desembre de 2001, una única al·legació de tres propietaris en proindivís de la parcel·la núm. 135 del polígon núm. 9, i que correspon a la número 9 del projecte, en què fan al·legacions sobre la valoració establida.
  
5. L'Ajuntament de Xixona emet certificat, en el qual fa constar, que en el preceptiu període d'exposició pública, no es van presentar al·legacions al projecte de referència. Així mateix, l'Ajuntament de Xixona tramet un certificat de l'acord adoptat per la Comissió de Govern en què es fa constar la no-presentació d'al·legacions al mencionat projecte per part de l'esmentada corporació.
  
6. Amb data 18 de gener de 2002, es presenta davant de la Conselleria d'Indústria i Comerç, escrit pel qual se sol·licita el desistiment voluntari de l'escrit d'al·legacions presentat amb data 13 de desembre de 2001.
  
Cinqué
  
La documentació tècnica que integra el projecte és la següent:
  
1r) Determinació de l'àmbit territorial amb els documents que l'identifiquen quant a situació, superfície i límits.
  
2n) Memòria comprensiva de la relació de propietaris afectats i dels béns i drets que s'han d'expropiar i els criteris de valoració segons la seua qualificació urbanística.
  
3r) Fulls de preu just individualitzats de cada finca, que continguen el valor del sòl i, si és procedent, el corresponent a les edificacions, obres, instal·lacions i plantacions.
  
Sisé
  
Amb data 5 de març de 2002, la Gerència Regional del Cadastre de la Comunitat Valenciana ha emés informe sobre el projecte d'expropiació per taxació conjunta.
  
Seté
  
Amb data 10 d'abril de 2002, es presenta, davant del Servici Territorial d'Urbanisme, escrit de la Secretaria General de la Conselleria d'Innovació i Competitivitat, en què adjunta informe del director de l'equip redactor del projecte d'expropiació sobre la conveniència de la partició de les finques 1 i 2 a expropiar, identificació dels béns i drets de les finques 1 A i 1 B i, 2 A i 2 B, sorgides a conseqüència de la partició de les finques 1 i 2 que consten en el projecte i, pla d'identificació de les finques dividides.
  
Consideracions tecnicojurídiques
  
Primera
  
La tramitació de l'expedient d'expropiació per taxació conjunta ha sigut correcta, d'acord amb l'article 36 de la Llei 8/1998, de 13 d'abril, sobre règim de sòl i valoracions i dels apartats 2 i següents de l'article 202 del Reglament de Gestió Urbanística, norma supletòria estatal que regula amb detall el procediment d'aprovació d'expropiacions per taxació conjunta.
  
Segona
  
La documentació s'estima completa d'acord amb el que preveu l'article 202.1 del Reglament de Gestió Urbanística.
  
Tercera
  
L'objecte de l'expedient es considera adequat segons el que establix l'article 36 de la Llei 6/1998 sobre Règim del Sòl i Valoracions, en relació amb l'article 33 de la mateixa Llei i 58 i 59 de la Llei de la Generalitat Valenciana 6/1998 Reguladora de l'Activitat Urbanística, desenvolupat pels articles 179 i 181 del Reglament de Planejament de la Comunitat Valenciana, aprovat per D. 201/1998 de 15 de desembre, del Govern Valencià i està legitimat l'exercici de la potestat expropiatòria per l'aprovació dels corresponents instruments de planejament urbanístic que preveuen la seua obtenció mitjançant expropiació.
  
Quarta
  
Si bé la relació de béns i drets continguda en l'expedient comprén 10 finques, la número 7 pertany a camí i, respecte de les restants, s'han subscrit convenis d'adquisició per mutu acord entre els representants del SEPIVA i els propietaris d'estes.
  
Respecte a la número 9, sobre la qual inicialment es van formular al·legacions per a amb posterioritat, desistir d'estes, consta en l'expedient de referència, informe del director de l'equip redactor del projecte d'expropiació citat sobre la conveniència de partició de les finques 1 i 2 a expropiar, manifestant, a tals efectes, que:
  
Examinades les escriptures referents a les finques 1 i 2 s'ha observat que la cabuda escripturada en elles és menor que les superfícies reals en el terreny.
  
D'altra banda els propietaris han iniciat un expedient de domini per a testificar la seua propietat sobre la part no registrada i permetre el seu posterior registre, si és necessari, expedients que s'estan tramitant per a la finca núm. 1 en el Jutjat de núm. 2 de Sant Vicent del Raspeig i per a la finca núm. 2, en el Jutjat núm. 1 de la mateixa localitat.
  
Per això, s'ha dividit la finca 1 en l'1 A i 1 B i, la finca 2, en la 2 A i 2 B.
  
La finca 1 A amb una superfície de 48.830 m² coincidix amb la cabuda escripturada i l'1 B amb una superfície de 6.578 m² fins a completar la total superfície a expropiar.
  
La finca 2 B amb una superfície de 47.347 m² coincidix amb la cabuda escripturada i la 2 B amb una superfície de 20.211 m² fins a completar la total superfície a expropiar.
  
Amb això es pretén poder pagar i inscriure les finques 1 A i 2 A en alçar les actes d'ocupació sense cap tipus de problemes, i en el cas de la 1B i 2 B poder consignar el seu import i després de la seua consignació inscriure les finques, en el cas que els dos expedients de domini no estigueren conclosos.
  
S'adjunta pla amb delimitació, fitxes d'identificació de béns i drets i full individualitzat de valoració de les quatre finques.
  
Cinquena
  
Respecte de les al·legacions formulades pel Sr. Antonio Picó Sirvent, la Sra Pilar Picó Sirvent i el Sr. Antoni Picó Francés, simplement ens remetem a l'escrit presentat amb data 10 de gener de 2002, pel qual formulen desistiment voluntari al presentat el 13 de desembre de 2001.
  
Sisena
  
Quant als criteris de valoració, la Gerència Regional del Cadastre de la Comunitat Valenciana informa, en síntesi el següent:
  
Amb caràcter general, els criteris de taxació del sòl del projecte són els indicats en la Llei 6/1998, de 13 d'abril, sobre Règim del Sòl i Valoracions (en avant LRSV).
  
- Es plantegen dubtes sobre el procediment elegit, ja que el mateix ha donat com a resultat una taxació conjunta que assigna diferents valors del sòl a cada parcel·la així com que, tractant-se d'un expedient per taxació conjunta, es determine per a cada parcel·la un valor unitari del sòl diferent.
  
- Considera que la valoració conjunta del sòl i de la volada s'aparta d'allò que indica la norma, i no es pot considerar com una valoració adequada als efectes urbanístics aquella que unifica en un únic valor el sòl i les espècies vegetals que sobre ell existixen, i s'hauria de calcular, per separat, el valor del sòl i el valor de la volada.
  
- Igualment, considera que el sistema de valoració de les construccions ignoren els criteris generals de valoració establits en l'article 31 de la vigent Llei del Sòl.
  
En l'últim apartat de l'informe, no obstant això, i respecte dels criteris per a la valoració de les construccions, assenyala que ?ha de considerar-se que els criteris aplicats són els correctes derivats de la LRSV, ja que així estan calculades cada una de les taxacions individuals que s'adjunten al projecte-
  
Conclou l'esmentat informe assenyalant que ?encara que els criteris enunciats es corresponen amb els determinats per la legislació aplicable, la seua concreció desvirtua el criteri general de valoració, per la qual cosa tan sols cap un pronunciament desfavorable-
  
Setena
  
Vist l'anterior, és necessari ressaltar, que a pesar de l'informe emés per la Gerència Regional del Cadastre respecte als criteris de valoració emprats, la veritat és que en el propi informe, a què ens remetem, s'afirma que amb caràcter general, els criteris de taxació del sòl del projecte són els indicats en la Llei 6/1998, de 13 d'abril, sobre Règim del Sòl i Valoracions, i es correspon els criteris enunciats amb els determinats per la legislació aplicable.
  
Vuitena
  
En tot cas, la resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense valoració alguna de l'oportunitat del projecte, i al mateix temps, la intervenció d'este òrgan ho serà sense perjudici de la ulterior actuació del Jurat Provincial d'Expropiació que serà el que, en última instància, si hi ha oposició dels expropiats, resoldrà sobre el preu just.
  
Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és prou per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la LRSV disposa que - als efectes d'expropiació, les valoracions del sòl s'efectuaran d'acord amb els criteris establits en la present llei, qualsevol que siga la finalitat que la motive i la legislació, urbanística o d'un altre caràcter, que la legitime?. D'esta manera, en eixe simple control de legalitat que ens ocupa, del que es tractarà fonamentalment és de comprovar l'adequació del projecte a esta Llei i a seua normativa complementària.
  
Novena
  
L'acord d'aprovació de l'expedient d'expropiació, pel procediment de taxació conjunta, habilita que, previ el pagament o depòsit de l'import, puga procedir-se a l'ocupació de la finca, produint els efectes previstos en els números 6, 7 i 8 de la Llei d'Expropiació Forçosa, sense perjudici de la valoració, si és procedent, pel Jurat Provincial d'Expropiació (article 38 de la LRSV)
  
Deu
  
L'aprovació de l'expedient competix a la Comissió Territorial d'Urbanisme, segons disposen els articles 202.6 del Reglament de Gestió Urbanística i 10. d) del Decret 77/96, de 16 d'abril, del Govern Valencià pel qual s'aprova el Reglament dels Òrgans Urbanístics de la Generalitat Valenciana.
  
Tal resolució haurà de notificar-se als interessats titulars de béns i drets que hi figuren i se'ls concedirà un termini de 20 dies a fi de manifestar la seua disconformitat amb la valoració establida. En este cas es donarà trasllat
  
de l'expedient i del full d'apreciació impugnat al Jurat Provincial d'Expropiació Forçosa perquè se seguisquen els tràmits pertinents de determinació del preu just. Si els interessats no formulen cap oposició en el termini anteriorment citat, s'entendrà acceptada la valoració fixada en l'acte d'aprovació de l'expedient, i es considerarà determinat el preu just definitivament i de conformitat.
  
En qualsevol cas, l'aprovació de l'expedient per la Comissió Territorial d'Urbanisme implicarà la declaració d'urgència de l'ocupació dels béns i drets afectats per l'expropiació, als efectes previstos en l'article 220 de la Llei del Sòl de 1992 i 52 de la Llei d'Expropiació Forçosa.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r. Aprovar definitivament, l'expedient d'expropiació de referència tramitat pel procediment de taxació conjunta, d'acord amb els criteris de valoració i fulls de preu just individualitzats formulats per la Societat Seguredad y Promoción Industrial Valenciana, SA (SEPIVA) com a beneficiària de l'expropiació.
  
L'acord implica la declaració d'urgència de l'ocupació dels béns i drets afectats per l'expropiació, als efectes previstos en l'article 28 de la Llei 6/1998 sobre Règim del Sòl i Valoracions i 52 de la Llei d'Expropiació Forçosa.
  
2n. Notificar el present acord, acompanyat dels corresponents fulls de preu just i dels criteris de valoració aprovats, als interessats titulars de béns i drets que apareixen en l'expedient i concedir-los un termini de 20 dies durant el qual podran manifestar per escrit davant d'esta Comissió la seua disconformitat amb la valoració establida.
  
En el cas que es formule oposició a la valoració es donarà trasllat de l'expedient i del full d'apreciació impugnat al Jurat Provincial d'Expropiació Forçosa perquè se seguisquen els tràmits pertinents de determinació del preu just, sense perjudici que el pagament o depòsit de l'import de la valoració produirà els efectes previstos en els números 6, 7 i 8 de l'article 52 de la Llei d'Expropiació Forçosa.
  
En cas contrari, s'entendrà acceptada la valoració fixada en l'acte d'aprovació de l'expedient, i es considerarà determinat el preu just definitivament i de conformitat.
  
Contra el present acord, que no esgota la via administrativa, podrà interposar-se recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels òrgans urbanístics de la Generalitat Valenciana. El citat recurs procedirà contra els distints elements integrants de l'expedient excepte sobre la fixació del preu just, la determinació de la qual se sotmetrà al procediment assenyalat en el punt segon anterior.